Carlo Carrà

Carlo Carrà  Quargnento, 11-a de februaro 1881 - Milano, 13-a de aprilo 1966) estis itala pentristo, unu el la estroj de la futurisma movado kaj de pittura metafisica kun Marinetti, kiu floris en Italio komence de la 20-a jarcento. Krom siaj nombraj pentraĵoj, li verkis diversajn librojn rilate al arto.

Dekdujaraĝa li elhejmiĝis por labori kiel murpentristo. En 1899, Carrà estis en Parizo dekorante diversajn pavilonojn por la Universala Ekspozicio. Poste li pasigis kelkajn jarojn en Londono kie li estis en kontakto kun italaj ekzilitoj anarkiistaj. Li revenis al Milano en 1901. En 1906 li eniris en la Accademia di Brera, kie li studis kun Cesare Tallone. En 1910 li komencis pentro-artan epokon konsiderita kiel la plej populara de la artisto.

La futurisma epoko finis koincide kun la ekesto de la Unua Mondmilito. Lia verkaro iĝis pli klara en siaj formoj kaj stilo. En la 20-aj kaj 30-aj jaroj li komencis periodon pli ombran. Ekzemplo de tiu epoko estas lia pentraĵo Marmateno (1928).

Lia plej fama verko estas Funebro por la anarkiisto Galli de 1911. La propra Carrà estis anarkiisto dum sia junaĝo sed li poste iĝis ultranaciisto.

Bibliografio
 Elizabeth Cowling kaj Jennifer Mundy, On Classic Ground: Picasso, Léger, de Chirico and the New Classicism 1910-1930, London:, Tate Gallery, 1990 ISBN 1-854-37043-X
 Karen Pinkus, Bodily Regimes: Advertising under Italian Fascism, Minneapolis-Saint Paul, University of Minnesota Press, 1995 ISBN 0-8166-2563-8
 Stanislao G. Pugliese, Italian Fascism and Anti-Fascism: A Critical Anthology, Manchester, Manchester University Press, 2001 ISBN 0-7190-5639-X

Kategorio:Italaj pentristoj
Kategorio:Italaj anarkiistoj
Kategorio:Italaj faŝistoj